Քվեբեկի գեղարվեստի ազգային թանգարան

Քվեբեկի գեղարվեստի ազգային թանգարան (), թանգարան Կանադայի Քվեբեկ նահանգի Քվեբեկ քաղաքում, որը ներառում է Քվեբեկում քվեբեկցի արվեստագետների ստեղծած ավելի քան 25000 աշխատանքներ, որոնցից մի քանիսը թվագրվում են 18-րդ դար։ 1987 թվականին թանգարանի շենքում ներառված է նաև գրադարան։ Թանգարանը տեղակայված է Աբրահամ հովտի Բաթերֆիլդ այգում։

Պատմություն
Թանգարանը հիմնադրվել է 1933 թվականին։ Ի սկզբանե հայտնի էր որպես  «Քվեբեկ նահանգի թանգարան», 1961 թվականից՝ որպես «Քվեբեկի թանգարան», 2002 թվականին Բեռնար Լանդրիի կառավարության կողմից ստացել է ներկայիս անվանումը։ Թանգարանը բաղկացած է երեք տաղավարներից, յուրաքանչյուրն առանձին շենքում։ Դրանցից մեկը Քվեբեկ քաղաքի 19-րդ դարում կառուցված հին բանտի շենքում է, իսկ ներքին հարդարանքները ժամանակաշրջանի անազատության ժամանակակից վկաներ են։ 1995 թվականից թանգարանը ֆինանսական աջակցություն է ստանում La Fondation du Musée հիմնադրամից։ Շենքերն իրար  միացված են ստորգետնյա թունելներով։

Մասնաճյուղեր 
Թանգարանը փոխկապակցված է  Կանադայի թանգարանների ասոցիացիայի,  Կանադական ժառանգության տեղեկատվական ցանցի և Կանադայի վիրտուալ թանգարանի հետ։

Ցուցադրություններ 
1965 թվականին Թութանհամոնի գանձերը, Կահիրեի եգիպտական թանգարանից (105000 այցելու)
1986 թվականին Ֆրանսիական իմպրեսիոնիստներն ու ռուսական պոստիմպրեսիոնիստները Պուշկինի անվան կերպարվեստի թանգարանից և  Էրմիտաժից (135000 այցելու)
1998 թվականին Ռոդենը Քվեբեկում, Ռոդենի թանգարանից (524000 այցելու)
2008 թվականին Լուվրը Քվեբեկում, Լուվրի թանգարանից (464000 այցելու)
2008 թվականին Մոնրեալի հրեա նկարիչները, համադրող՝ Էսթեր Տրեպանիե

Տնօերններ 
 Ջոն Ռ. Պորտեր՝ 1993-2008 
 Էսթեր Տրեպանիե՝ 2008-2011 
 Լայն Ուելեթ՝ 2011-2018

Ընտրյալ գործեր

Տես նաև 
Քվեբեկի թանգարանների ցանկ
Քվեբեկի մշակույթ

Ծանոթագրություններ

Արտաքին հղումներ 
Պաշտոնական կայք

Քվեբեկի պատմական թանգարաններ
1933 հիմնադրված թանգարաններ
1933 հիմնադրումներ Քվեբեկում
Կանադայի պատկերասրահներ
Կանադայի ճարտարապետություն